**Εφορία**

**Eφορία: Ξεκίνησε ο «φορολογικός γολγοθάς » για εκατομμύρια πολίτες-Ποιες υποχρεώσεις θα πρέπει να τακτοποιηθούν πριν την Πρωτοχρονιά**

Ξεκίνησε ο «φορολογικός γολγοθάς » για εκατομμύρια πολίτες καθώς μέχρι το τέλος του μήνα θα πρέπει να τακτοποιήσουν μια σειρά από υποχρεώσεις προς την Εφορία προκειμένου να μην πληρώσουν πρόστιμα και πρόσθετους φόρους.

***Της Κατερίνας Φεσσά***

**Αναλυτικά μερικές από αυτές τις εκκρεμότητες είναι οι εξής:**

**1.Η εξόφληση της 9ης μηνιαίας δόσης του ΕΝΦΙΑ για το φορολογικό έτος 2023 από τις 11 δόσεις.** Η καταβολή αυτή αφορά τους ιδιοκτήτες ακινήτων που δεν πλήρωσαν εφάπαξ τον φόρο. Το κράτος θα εισπράξει από τον ΕΝΦΙΑ του φορολογικού έτους 2023 συνολικά 2,4 δισ. ευρώ, ωστόσο έχουν μείνει περίπου 600 εκατ.ευρώ που πρέπει να αποπληρωθούν από τους φορολογούμενους.

**2. Η πληρωμή της έκτης δόσης του φόρου εισοδήματος για το φορολογικό έτος 2023.**  Μέχρι τέλος του μηνός θα πρέπει να εξοφληθεί η 6η μηνιαία δόση του φόρου εισοδήματος για το φορολογικό έτος 2023. Η προθεσμία αυτή αφορά τους φορολογούμενους που έχουν επιλέξει να αποπληρώσουν τον φόρο σε δόσεις.

**3.Η καταβολή των τελών κυκλοφορίας για το 2025.** Οι ιδιοκτήτες οχημάτων έχουν προθεσμία μέχρι τις 31 Δεκεμβρίου να τα εξοφλήσουν με έναν από τους παρακάτω τρόπους:

* Να επισκεφθούν ένα μηχάνημα αυτόματων συναλλαγών και να σκανάρουν το QR code του ειδοποιητηρίου, ακολουθώντας τις οδηγίες στην οθόνη.
* Να μπουν στο e-banking και να πληρώσουν χρησιμοποιώντας τον 23ψήφιο κωδικό RF που αναγράφεται στο ειδοποιητήριο.
* Να πληρώσουν σε κάποιο κατάστημα τράπεζας ή ΕΛΤΑ επιδεικνύοντας το ειδοποιητήριο.

Όσοι υπόχρεοι δεν το κάνουν, θα κληθούν να **πληρώσουν κλιμακωτά πρόστιμα.** Αναλυτικά:

* Εάν η εξόφληση  γίνει έως τις 31 Ιανουαρίου 2025 τότε το **πρόστιμο εκπρόθεσμης καταβολής** θα είναι 25% του ποσού των τελών κυκλοφορίας.
* Εάν η εξόφληση γίνει εντός του Φεβρουαρίου 2025 τότε η  **ποινή θα είναι το 50% του ποσού** των τελών κυκλοφορίας.
* **Διπλάσιο θα είναι το ποσό του προστίμου** σε περίπτωση εξόφλησης από την 1η Μαρτίου 2025 και μετέπειτα, ή μερικής εξόφλησης ή μη εξόφλησης των τελών κυκλοφορίας έτους 2025.

**4.Ακινησία οχημάτων.** Μέχρι τέλος του μήνα μπορούν οι φορολογούμενοι να καταθέσουν μέσω της εφαρμογής της ΑΑΔΕ “MyCar” τις πινακίδες των οχημάτων τους. Ωστόσο σε κάποιες περιπτώσεις αυτό δεν γίνεται ηλεκτρονικά και είναι να αναγκαία η επίσκεψη του φορολογούμενου στην αρμόδια Εφορία για τη δήλωση. Αυτό αφορά μεταξύ άλλων περιπτώσεις:

* Κλοπής ή υπεξαίρεσης του οχήματος
* Κυκλοφορίας του οχήματος στο εξωτερικό
* Μεταβίβασης του οχήματος η οποία δεν έχει ολοκληρωθεί
* Κατάσχεσης του οχήματος από δημόσια αρχή με τα στοιχεία κυκλοφορίας αυτού
* Αφαίρεσης των στοιχείων κυκλοφορίας του οχήματος από δημόσια αρχή
* Παράδοσης στις εγκαταστάσεις της Εναλλακτικής Διαχείρισης Οχημάτων Ελλάδος (ΕΔΟΕ) με σκοπό την οριστική διαγραφή του με ανακύκλωση
* Ολοσχερούς καταστροφής του οχήματος λόγω πυρκαγιάς ή άλλης αιτίας
* Πλειστηριασμού του οχήματος
* Αποξένωσης του ιδιοκτήτη ή κατόχου από το όχημα, όπως στην περίπτωση περισυλλογής του από το Δήμο ως εγκαταλελειμμένου
* Κάθε άλλη περίπτωση όπου ο ιδιοκτήτης ή κάτοχος του οχήματος δεν έχει στην κατοχή του είτε το όχημα είτε τα στοιχεία κυκλοφορίας του (άδεια και πινακίδες).
* Θανάτου του ιδιοκτήτη του οχήματος, όπου η ακινησία δηλώνετε από τους κληρονόμους του (εφόσον δεν έχει εκδοθεί ακόμα άδεια κυκλοφορίας στο όνομά τους) Τα στοιχεία κυκλοφορίας φυλάσσονται από τον ιδιοκτήτη / κάτοχο (π.χ. κληρονόμο) με δική του ευθύνη.

**5.Έως τις 31 Δεκεμβρίου γίνεται η υποβολή της τροποιητικής δήλωσης για αναδρομικά μισθών και συντάξεων. Σε** αυτήν την ενέργεια θα πρέπει να προβούνσυνταξιούχοι και ιδιωτικοί υπάλληλοι που έλαβαν αναδρομικά ποσά από το 2023 και πριν και τα οποία προέρχονται από µισθούς, συντάξεις, αγροτικές ενισχύσεις και εισοδήµατα µε βάση δικαστικές αποφάσεις. Επίσης επισημαίνεται πως η υποβολή της δήλωσης των αναδρομικών ποσών **γίνεται ηλεκτρονικά από το φορολογικό έτος 2015 και εφεξής**. Παρακάτω παρατίθεται ένα σχετικό παράδειγμα:

Εάν κάποιος θέλει να δηλώσει τα αναδρομικά ποσά για το φορολογικό έτος 2017 τότε θα πρέπει να κάνει τα εξής:

* Αρχικά θα πρέπει να επιλέξει ως έτος υποβολής δήλωσης το έτος 2018.
* Μετά θα πρέπει να επιλέξει το ” Τροποποιητική Δήλωση “και το “Δήλωση Αναδρομικών Ε1”.
* Θα πρέπει να υποβάλλει οριστικά τη δήλωση μέχρι τις 31 Δεκεμβρίου του 2024 αφού προηγουμένως εμφανιστούν οι συμπληρωμένοι κωδικοί με τα νέα ποσά.

Remaining Time-0:00

Fullscreen

Mute

Μετά η Εφορία θα εκδώσει νέο εκκαθαριστικό σημείωμα για τους παραπάνω φορολογούμενους και εάν προκύψει πρόσθετος φόρος εισοδήματος τότε οι υπόχρεοι θα πρέπει είτε να εξοφλήσουν εφάπαξ την οφειλή τους **µέχρι τις 31 Ιανουαρίου 2025, ε**ίτε να την εντάξουν σε πάγια ρύθμιση της ΑΑ∆Ε.

**6.** **Ηλεκτρονικές αγορές.** Μέχρι τέλος του μήνα θα πρέπει οι υπόχρεοι να καλύψουν το 30% του εισοδήματος τους με ηλεκτρονικές αποδείξεις προκειμένου να μην πληρώσουν το φόρο πέναλτι 22% επί της διαφοράς που θα προκύψει από το σύνολο των αγορών τους. Υπενθυμίζεται πως οι ηλεκτρονικές δαπάνες που “μετρούν”διπλά για την κάλυψη του 30% του ετήσιου πραγματικού εισοδήματος αφορούν επαγγέλματα όπως: οδοντιάτρους, ορθοδοντικούς, οστεοπαθητικούς, χειροπράκτες, οφθαλμίατρους, χειροποδιστές, ποδολόγους και επισκέψεις σε ιατρούς κλπ.

**7.Αλλαγή κατοικίας στο εξωτερικό. Μέχρι τέλος του έτους** θα πρέπει να δηλώσουν στις φορολογικές αρχές όσοι έχουν μεταφέρει την μόνιμη κατοικία τους στο εξωτερικό.

**8. Ηλεκτρονικές δηλώσεις για γονικές παροχές χρηματικών ποσών στο MyProperty.** Μέχριτέλος του έτους μπορεί να εμφανίσει ο πολίτης κάποια δωρεά ώστε να μην έχει πρόβλημα με την εφορία σε περίπτωση που έχει ένα περιουσιακό στοιχείο ή έχει αποκτήσει εισοδήματα τα οποία ενδεχομένως να μην ταυτίζονται με το πραγματικό του εισόδημα.

**9. Φορολογική δήλωση από κληρονόμους.** Οι κληρονόμοι ανθρώπων που έχουν απεβίωσαν το 2023 θα πρέπει να υποβάλλουν φορολογική δήλωση .Αυτό είναι αναγκαίο να γίνει προκειμένου να προσδιοριστεί ο επιπλέον φόρος που θα καταλογιστεί στον κληρονόμο.

.

……….

«Τρέχει» η προθεσμία για τις αιτήσεις χορήγησης του επιδόματος θέρμανσης, που λήγει τις 6 Δεκεμβρίου. Ήδη οι αιτήσεις που έχουν γίνει είναι πάνω από ένα εκατομμύριο. Η πληρωμή της πρώτης δόσης θα γίνει μέχρι τις 23 Δεκεμβρίου.

**1.Αναδρομικά: Όσοι έχουν πάρει αναδρομικά, συνταξιούχοι και ιδιωτικοί υπάλληλοι τα οποία είναι από το 2023 και πριν, θα πρέπει μέχρι τέλος του μήνα να τα δηλώσουν ανάλογα με το έτος που το έλαβαν, κάνοντας τροποποιητική δήλωση, ώστε να βγει ένα νέο εκκαθαριστικό από την εφορία και να πληρωθούν αυτά εφάπαξ από τον Ιανουάριο.**

UnmuteFullscreen

**MyProperty:** Εάν κάποιος έχει ένα περιουσιακό στοιχείο ή έχει αποκτήσει εισοδήματα τα οποία ενδεχομένως να μην ταυτίζονται με το πραγματικό του εισόδημα, έχει περιθώριο ενός μήνα, δηλαδή μέχρι τέλος του έτους, για να μπορέσει να εμφανίσει κάποια δωρεά ώστε να μην έχει πρόβλημα με την εφορία.

**Κληρονόμοι:** Οι κληρονόμοι ανθρώπων που έχουν απεβίωσαν το 2023 θα πρέπει να κάνουν τη φορολογική δήλωση για να προσδιοριστεί ο επιπλέον φόρος που θα καταλογιστεί στον κληρονόμο.

**Κάτοικοι εξωτερικού:**Όσοι έχουν μεταφέρει την μόνιμη κατοικία τους στο εξωτερικό, θα πρέπει να το δηλώσουν μέχρι τέλος του έτους στις φορολογικές αρχές.

**Ακινησία οχημάτων:**Ψηφιακή κατάθεση πινακίδων για τα ακινητοποιημένα οχήματα μέχρι το τέλος του μήνα μέσω του MyCar.

**4.Τέλη κυκλοφορίας: Πρέπει να πληρωθούν έως 31/12/2024 γιατί δεν θα δοθεί παράταση και τα πρόστιμα είναι τσουχτερά**.

**2.ΕΝΦΙΑ: Πληρώνεται η 9η δόση.**

**3 Φόρος εισοδήματος: Πληρώνεται η 6η δόση του φόρου εισοδήματος**

**Ηλεκτρονικές αγορές:** Μέχρι τέλος του μήνα θα πρέπει να έχει συμπληρώσει κάθε φορολογούμενος το 30% των ηλεκτρονικών αγορών ώστε να μην έχει το φόρο πέναλτι 22% επί της διαφοράς που προκύπτει από το σύνολο των αγορών του.